text: Billund atter ramt af pilot-strejke
  18 marts 2015 kl. 05.16
  For tredje gang på et halvt år rammer en pilotstrejke hos Lufthansa trafikken til og fra Billund Lufthavn, hvor otte afgange til og fra Frankfurt onsdag er aflyst.
  Strejken hos flyselskabet Lufthansas piloter, begyndte kl. 23,59 tirsdag og varer ét døgn.
  Strejken rammer Lufthansas korte og mellemlange flyvninger, oplyser piloternes fagforening Vereinigung Cockpit, der samtidig beklager de gener, som passagerne måtte opleve.
  Det er tredje gang siden oktober sidste år, at Lufthansa-piloterne nedlægger arbejdet det seneste års tid på grund af uenighed om pensionsvilkårene for piloterne.
  Lufthansa oplyser, at de fleste passagerer vil kunne få ændret deres billet, så de kan flyve med andre selskaber.
   - Du kan tjekke Lufthansas aflyste afgange i Billund Lufthavn her
  